રોકફેલર ફાઉન્ડેશનના માધ્યમથી સુરત પાલિકા તાપી નદીને ફરી પુનઃજીવિત કરવા માટે નેધરલેન્ડ સાથે હાથ મેળવશે. આમ તો 100 રેઝિલિયન્સ સિટીઝમાં સુરતને સામેલ કરીને ક્લાયમેટ ચેન્જ ટ્રસ્ટ બનાવાયું છે. આ સિટીઝમાં આવતા શહેરોને લગતા પડકારોને વિશ્વના અન્ય શહેરોએ પણ સામનો કર્યો હોય અને તેમાંથી તેમણે કોઈ સફળ માર્ગ શોધી કાઢ્યો હોય, તો તેવા શહેર સાથે જોડી બનાવી આપવાનું કામ પણ આ રોકફેલર ફાઉન્ડેશન અને 100 રેઝિલિયન્ટ સિટીના મૂળ હેતુમાં સામેલ છે. એટલે, સુરત શહેર જે તાપીનદીની બગડતી જતી રો-વોટરની ક્વોલિટી, વિયરના ડાઉનસ્ટ્રીમમાં મૃતપ્રાય થતી નદી. પાણીની ક્વોલિટી ઉપરાંત ક્વોન્ટિટીનું જોખમ, પૂરનું જોખમ જેવા જે પ્રશ્નો છે. તેના ઉપાય શોધવા માટે નેધરલેન્ડના રોટ્ટેરડેમ શહેરની સાથે જોડી બનાવવામાં આવી છે.